open-index/open-wikipedia-markdown huggingface dataset:
Petronas Towers

**Petronas Towers** (også kalt **Petronas Twin Towers**) er to tvillingtårn i Kuala Lumpur i Malaysia. Tårnene er et landemerke for Kuala Lumpur og står ikke langt fra Kuala Lumpur Tower. 

Tårnene var verdens høyeste bygninger da de sto ferdige i 1998, og beholdt denne statusen frem til 2004. De er allikevel verdens høyeste tvillingtårn. Bygningen ble konstruert av arkitekten César Pelli og har 88 etasjer. Bygningene er 403 meter høye (med antenner er høyden 452 meter). 

## Historie
Tårnene ble designet av  den argentinsk/amerikanske arkitekten César Pelli . De valgte en særegen postmoderne stil for å skape et ikon 21. århundre for Kuala Lumpur. Planlegging på Petronas Towers startet 1. januar 1992 og følger strenge tester og simuleringer av vind og strukturelle belastninger på design. Syv år med bygging følges på den tidligere eiendommen til den opprinnelige Selangor Turf Club, som begynner 1. mars 1993 med utgraving, som involverte å flytte 500 lastebillass med jord hver natt for å grave ned 30 meter ( 98 fot) under overflaten.

## Priser (utvalg)
* 2004 – Aga Khan Award for Architecture

## Se også
* Liste over skyskrapere

## Referanser


## Eksterne lenker
*
Norwegian Air Shuttles destinasjoner

**Norwegian Air Shuttles destinasjoner** er en oversikt over alle destinasjoner hvor flyselskapet Norwegian tilbyr forbindelser med rutefly.

## Destinasjoner

Lista omfatter også flyplasser som Norwegian brukte mellom 1994 og 2004. Den inneholder ikke flyplasser som kun har blitt fløyet som charter. Lista inneholder by, land, International Air Transport Association (IATA-kode) og International Civil Aviation Organization (ICAO-kode), nvnet på flyplassen og om Norwegian har base der. 

## Referanser
Arabiske tall

**Arabiske tall**, også kjent som **indisk-arabiske tall** eller **indo-arabiske tall**, er den vanligste symbolske representasjon av tall i verden. Utviklingen av disse er regnet som en av de viktigste innenfor matematikken, og stammer da opprinnelig fra India hvor de ble oppfunnet omkring år 500. Til Europa spredte de seg geografisk via den arabiske verden, derav navnet, hvor de første gang ble nevnt av den assyriske biskopen Severus Sebkoht i 662 AD. Arabiske tall kom ikke i særlig bruk i Norge før på 1300-tallet. Gjennom århundrene utviklet skrivemåten seg til å ligne mer og mer på tallene slik de ser ut i dag.

Det enestående ved indernes system er oppfinnelsen av talltegnet 0, «null», som gjør det mulig å skrive ned at en tallklasse (enere, tiere, hundrere osv.) er tom. Det finnes kun ett tall som er slik at når vi setter dette tallet *foran* et hvilket som helst annet tall, så forandres ikke verdien av tallet vi startet med. Tallet med denne unike egenskapen er nemlig «null», skrevet **0**. Erkjennelsen av det tomme balansepunktet, null, midt mellom positive og negative tall, kan anses å forutsette en verdensforståelse som rommer tomheten som element. I kulturene i Midtøsten og Vesten ble verden derimot forstått dualistisk, det vil si god eller ond, positiv eller negativ, så på den måten var tallet 0 revolusjonerende.

Titallsystemet som muntlig tellesystem er dog mye eldre enn det nedskrevne systemet. Så vidt man kan se, har det vært med det indoeuropeiske folket som utvandret fra slettene ved Svartehavet. De tallordene hvor man teller på fingrene er felles for alle de indoeuropeiske språk, og systemet med titallet er over alt bygget på moduler av ti, 10, unntatt hvor man også telte med tærne (tjuetall). Keltisktalende folk, og på fransk, dansk og tsjetsjensk, teller stadig i en tjuetallsmodul. Således blir 90 lik *«quatre-vingt-dix»*, det vil si «fire ganger tyve og så ti» på fransk, eller 50 blir lik *«halv-tredje-sinde-tyve»*, det vil si «halvveis til det tredje ganger tyve» på dansk.

## Se også
* Øst-arabiske tall
* Titallsystemet (det desimale tallsystemet)
* Romertall

## Referanser
Øst-arabiske tall

**Øst-arabiske tall** er de ti tallene i titallsystemet representert med symbolene ۱ ۲ ۳ ٤ ٥ ٦ ٧ ۸ ۹ ٠. Sammen med det arabiske alfabetet brukes både de øst-arabiske tallene og de arabiske tallene 1 2 3 4 5 6 7 8 9 0, og hvilke tall som brukes varierer geografisk. Grovt sett er de øst-arabiske tallene mer utbredt i østre deler av Midtøsten, for eksempel i Irak. Tallsettet som brukes sammen med farsi (hovedspråket i Iran), er nesten identisk med tallrekken som brukes sammen med arabisk, men tallene 4, 5 og 6 har forskjellig form.

Siden både de øst-arabiske tallene og de arabiske tallene bygger på det samme tallsystemet, er det bare symbolene som er forskjellige. Begge er representasjoner av desimaltallsystemet, som stammer fra India.

De øst-arabiske tallene skrives akkurat som de arabiske tallene med det mest signifikante sifferet lengst til venstre, uavhengig av om de brukes i tekst som går fra venstre til høyre eller høyre til venstre. Dette innebærer at når man skriver fra høyre mot venstre, starter man med det minst signifikante sifferet. For en leser som er vant med å lese fra venstre mot høyre, kan det derfor oppleves som om tallene i arabisk skrift går «mot skriveretningen» fordi det minst signifikante sifferet kommer først når man leser fra høyre til venstre. Når man på norsk i stedet for «tjue-én» sier «én-og-tjue», starter man tilsvarende med det minst signifikante sifferet. Tallet «21» blir «٢١» når det skrives med øst-arabiske tall (uavhengig av skriveretningen).

Persisk (farsi) og urdu bruker en noe modifisert utgave av denne tallrekken (۱ ۲ ۳ ۴ ۵ ۶ ۷ ۸ ۹ ۰). 

## Se også
* Arabiske tall
Gullstikka 2004

**Gullstikka 2004** ble avholdt i 2005 og var den tredje Gullstikka-utdelingen.

## Vinnere og nominasjoner
Gullstikka-vinnerne står i **uthevet** skrift.

### Årets konsoll-spill
* *[[Burnout 3: Takedown]]*
* *[[Grand Theft Auto: San Andreas]]*
* ***[[Halo 2]]***
* *[[Metroid Prime 2: Echoes]]*

### Årets PC-spill
* *[[Doom 3]]*
* *[[Far Cry]]*
* ***[[Half-Life 2]]***
* **'

=== Årets håndholdte spill ===
* ''[[Fire Emblem]]''
* ***[[The Legend of Zelda: The Minish Cap]]***
* ''[[Mario vs. Donkey Kong]]''
* **'

### Beste rollespill
* *[[Fable]]*
* *[[Final Fantasy XI]]*
* ***[[Paper Mario: The Thousand-Year Door]]***
* *[[Vampire The Masquerade: Bloodlines]]*

### Beste eventyrspill
* *[[The Legend of Zelda: The Minish Cap]]*
* ***[[Metroid Prime 2: Echoes]]***
* *[[Myst IV: Revelation]]*
* *[[Onimusha 3]]*

### Beste actionspill
* *[[Chronicles of Riddick]]*
* ***[[Half-Life 2]]***
* *[[Halo 2]]*
* *[[Ninja Gaiden]]*

### Beste plattformspill
* *[[Jak 3]]*
* *[[Prince of Persia: Warrior Within]]*
* ***[[Ratchet & Clank 3]]***
* *[[Sly 2: Tyveribanden]]*

### Beste norskspråklige spill
* *[[Harry Potter og Fangen fra Azkaban]]*
* ***[[The Sims 2]]***
* *[[Sly 2: Tyveribanden]]*
* *[[WRC 4]]*

### Beste strategispill
* *[[Pikmin 2]]*
* *[[Ringenes Herre: Kampen om Midgard]]*
* ******
* *[[Sid Meier' Pirates!]]*

### Beste racingspill
* ***[[Burnout 3: Takedown]]***
* *[[Need for Speed Underground 2]]*
* *[[RalliSport Challenge 2]]*
* *[[WRC 4]]*

### Beste sportsspill
* *[[Fight Night 2004]]*
* ***[[Pro Evolution Soccer 4]]***
* *[[Tiger Woods PGA Tour 2005]]*
* *[[Tony Hawk's Underground 2]]*

### Beste flerspiller-/onlinespill
* *[[Final Fantasy XI]]*
* ***[[Halo 2]]***
* *[[Joint Operations]]*
* *[[Unreal Tournament 2004]]*

### Beste spill i åpen klasse
* *[[Donkey Konga]]*
* **'
* ''[[The Sims 2]]''
* ***[[SingStar]]***

=== Beste lek & lær-spill ===
* ''[[Lek & lær: Tidsreisen]]''
* ***[[Lek & lær: Ville dyr]]**'
* *Mamma Mø og Kråka*
* *Gubben og Katten: Spøkelseskremmemaskinen''

### Årets butikk
* Trondheim Multimedia

### Hederspris fra [[Norsk Spill- og Multimedialeverandørforening|NSM]]
* Finn Eirik Larsen

## Referanser
Kokfesk & Ballade

***Kokfesk & Ballade*** er det første albumet til Trygve Hoff. Albumet ble produsert av Tore Syvertsen og utgitt i 1979. 

## Sporliste
**Side A:**
#«Kjærligheitsvise i mørketi'»
#«Tango monotoni»
#«Vise i kvilti'a»
#«Femina II»
#«Rastigaissa»
#«Draugen og drømmen»
#«I et anna land . . .»
**Side B:**
#«Snurrevad-shanty»
#«Morravals i bakrus»
#«Hambo på Huse'»
#«I natt såg vi Pan»
#«Lita vise tel dæ . . »
#«Bording-blues på Kongsefjord»
#«Cantata Solarium»

## Kilder
*
Metal Rock Fest

**Metal Rock Fest** er en norsk heavy metal-festival. Festivalen vil bli arrangert for første gang 15-16. august 2008 i Lillehammer. Metal Rock Fest er det nye festivalen til arrangørene av fjorårets Notodden-festival Metal Heart Festival, som trakk mange kjente metal-band. Noen av de største bandene som er booket til festivalen er Twisted Sister, Evergrey, My Dying Bride, White Lion og Opeth. Se Metal Rock Fest 2008 for full liste.

## Eksterne lenker
* Metal Rock Fest sin offisielle hjemmeside
Hole in the Sky 2007

Hole in the Sky-festivalen ble arrangert på Garage og USF Verftet i Bergen for åttende gang i 2007.

## Program
### Tirsdag [[21. august]] «Extreme Noise Terror»
*Lasse Marhaug
*Monolithic
*Shining (N)

### Onsdag [[22. august]] «Day of Possession»
*Slavia
*Helldiver
*The Batallion
*Manngard
*Immolation

### Torsdag [[23. august]] «Suffer the Sky»
*Deathcon
*Blood Tsunami (etter at Old kansellerte)
*Vreid
*Secrets of the Moon
*Napalm Death

### Fredag [[24. august]] «Hole in the Wall»
*Melechesh
*Anaal Nathrakh
*Belphegor
*Entombed
*Mayhem
*Testament

### Lørdag [[25. august]] «Unsilent Storms»
*Nifelheim
*Bloodthorn
*Destroyer 666
*Sabbat
*Kreator
*Immortal
Walton Goggins

**Walton Sanders Goggins Jr.** (født 10. november 1971 i Alabama og oppvokst i Lithia Springs i Georgia) er en amerikansk skuespiller, best kjent som Boyd Crowder i TV-serien Justified.

Goggins spilte også kriminalbetjent Shane Vendrell i politi-drama-serien *[[The Shield]]*.

I 2001 produserte og spilte han i kortfilmen *[[The Accountant]]* som vant Oscar for «beste live-action kortfilm» under den 74. Oscar-utdelingen.

## Utvalgt filmografi
* 2020 – Words on Bathroom Walls – Paul
* 2018 – Maze Runner: The Death Cure – Lawrence
* 2018 – ''Tomb Raider'' – Mathias Vogel
* 2015 – *[[American Ultra]]* – Laughter
* 2015 – *[[The Hateful Eight]]* – Chris Mannix
* 2013 – *[[G.I. Joe: Retaliation]]* – Nigel James
* 2013 – *[[Machete Kills]]* – Cameleón
* 2012 – *[[Lincoln (film)|Lincoln]]* – Wells A. Hutchins
* 2012 – *[[Django Unchained]]* – Billy Crash
* 2011 – *[[Cowboys & Aliens]]* – Hunt
* 2011 – *[[Straw dogs]]* – Daniel
* 2010 – *[[Predators]]* – Stans
* 2010-2015 – *[[Justified]]* – Boyd Crowder (TV-serie)
* 2008 – *[[I Hate to See That Evening Sun Go Down]]* – Paul Meecham
* 2008 – *[[Miracle at St. Anna]]* – Captain Nokes
* 2002-2008 – *[[The Shield]]* – Shane Vendrell (TV-serie)
* 2006 – *[[The Architect]] – Joe
* 2003 – *House of 1000 Corpses* – Deputy Steve Naish
* 2002 – *The Bourne Identity* – Forskningstekniker
* 2001 – *The Accountant* – Tommy O'Dell
* 2000 – *Shanghai Noon* – Wallace
* 2000 – *The Crow: Salvation* – Stan Robbers
* 1998 – *Major League: Back to the Minors* – Billy «Downtown» Anderson
* 1997 – *Switchback* – Bud
* 1994 – *The Next Karate Kid'' – Charlie

## Referanser


## Eksterne lenker
*
Benito Martinez (skuespiller)

**Benito James Martinez** (født 28. juni 1971) er en guatemalansk skuespiller, utdannet ved Hollywood High School Performing Arts Center. Benito Martinez har gitt stemmen til Coyote Smith i spillet *[[Killer7]]* og en rekke figurer i *[[Age of Empires III]]*. Han har også spilt kriminell i filmen *[[Firefly]]* og boksemanager i *[[Million Dollar Baby]]* i tillegg til Brett i *[[Saw]]*. Han er best kjent som politisjef/byrådsmedlem David Aceveda i politi-drama-serien *[[The Shield]]*.

## Priser
;ALMA Awards 2006
::Nominert til beste birolle i en TV-serie (*[[The Shield]]*)

## Eksterne lenker
*
Carl Weathers

**Carl Weathers** (1948–2024) var en amerikansk skuespiller. Som ung gikk han på San Diego State University, hvor han gjorde suksess som amerikansk fotballspiller for Oakland Raiders. Han la opp som fotballspiller i 1974, før han prøvde seg som skuespiller i 1975. Han spilte noen småroller, før han slo gjennom i 1976 som bokseren Apollo Creed i *[[Rocky]]*. Denne rollen spilte han igjen i *[[Rocky II]]*, *[[Rocky III]]* og *[[Rocky IV]]*. I 1987 spilte han rollen som Dillon i filmen *[[Predator – den usynlige fiende]]* med Arnold Schwarzenegger. i 1990 fikk han en rolle i actionfilmen Dangerous Passion.

Weathers spilte Chubbs Peterson i de to Adam Sandler-filmene *[[Little Nicky]]* og *[[Happy Gilmore]]*. I 2003 og 2007 gjestet han *[[The Shield]]* som kriminalbetjent Vic Mackeys tidligere partner som hadde blitt tvunget til tidlig pensjon. Han hadde også stemmen til Captain Edwards i animasjonsserien **.

## Amerikansk fotball
Weathers spilte amerikansk fotball som defensive end i college. Han begynte sin karriere i 1966 ved Long Beach City College, hvor han ikke spilte i 1966 på grunn av en ankelskade han pådro seg da han snublet over en kant mens han løp runder under oppvarming sammen med en annen linebacker, Paul Snow. Han overførte til San Diego State University hvor han spilte for San Diego State Aztecs i 1968 og '69, under hovedtrener Don Coryell.

I 1970 spilte han linebacker i syv kamper, og én i 1971. Raiders friga så Weathers, som signerte kontrakt med BC Lions i Canadian Football League i 1971, hvor han spilte frem til 1973 i 18 kamper totalt. Under offseason gikk Weathers på San Francisco State University hvor han tok en bachelor i drama i 1974. Han pensjonerte seg fra fotball samme år for å satse på skuespillerkarrieren sin.

Weathers var fortellerstemmen for NFL Films' oppsummering av Oakland Raiders' sesonger i 1999, 2000 og 2001. Under NFLs draft i 2017 deltok han på NFL Networks dekning før draftet.

## Referanser


## Eksterne lenker
* 
*
Produkt

**Produkt** har flere forskjellige betydninger: 

* Produkt (økonomi), en hvilken som helst vare eller tjeneste som kan tilbys gjennom markeder 
* Produkt (matematikk), resultatet av en multiplikasjon
* Produkt (biologi) 
* Produkt (kjemi), resultatet av en kjemisk reaksjon
Milton

**Milton** kan være:
*John Milton - poet.

## Byer i USA
* Milton (Delaware)
* Milton (Florida)
* Milton (Georgia)
* Milton (Illinois)
* Milton (Indiana)
* Milton (Iowa)
* Milton (Kentucky)
* Milton (Louisiana)
* Milton (Massachusetts)
* Milton (Michigan)
* Milton (New Hampshire)
* Milton (Ulster County)
* Milton (Saratoga County)
* Milton (Nord-Carolina)
* Milton (Nord-Dakota)
* Milton (Oregon)
* Milton (Pennsylvania)
* Milton (Tennessee)
* Milton (Vermont)
* Milton (Washington)
* Milton (Vest-Virginia)
* Milton (Wisconsin)
Libuše Šafránková

**Libuše Šafránková** (1953–2021) var en tsjekkisk skuespiller.

Hun gikk på konservatoriet i Brno frem til 1971. Hun fikk sitt internasjonale gjennombrudd 20 år gammel med hovedrollen i filmen *[[Tre nøtter til Askepott (1973)|Tre nøtter til Askepott]]* i 1973. Hun spilte også Klára i filmen *[[Kolya]]* (*Kolja*) fra 1996, som året etter vant Oscar for beste fremmedspråklige film.

I 2008 mottok hun prisen *Hvězda mého srdce* («Mitt hjertes stjerne»), tildelt av Česká televize (tsjekkisk fjernsyn).

Šafránková var gift med skuespilleren Josef Abrhám.

## Referanser


## Eksterne lenker
*
Selbjørn

**Selbjørn** er den nest største og nest sørligste øya i Austevoll kommune i Vestland fylke. Den har et flateinnhold på 25 km², og det høyeste punktet er Kongsfjellet, med 185 moh. 

Sør for øya ligger Selbjørnsfjorden, som skiller Austevoll og Fitjar kommuner. Fram til 1964 hørte sørøstsida av Selbjørn til Fitjar kommune, mens nordsida var en del av Austevoll. Det største stedet på øya er tettstedet Bekkjarvik, som er et gammelt handelssted med gjestgiveri. Andre bygder er Salthella, Rabben, Grasdal og Gauksheim. 

Selbjørn har bruforbindelse fra Bekkjarvik til resten av Austevoll gjennom riksvei 546, som går via Selbjørnsbrua over Bekkjarviksundet til Huftarøy. Fra Bekkjarvik går også Fv150 sørover til Gauksheim, mens Fv151 følger nordsida av øya vestover til Salthella og videre over Stolmabrua over Stolmesund til naboøya Stolmen.

## Navnet Selbjørn
Eldre navn på øya er **Salbjorn** i *[[Snorre-Edda]]* og *Fornmannasoger*. I 1567 ble navnet skrevet **Søldbiønn** og i 1723 **Sælbiørn**. En mener at det kan dreie seg om et noanavn, og at stedet tidligere har hatt et annet dyrenavn. Fiskere skulle for eksempel ikke si ordet «katt» når de var til havs, men kunne i stedet si «klodyret» eller «Salens bjørn», ettersom katter hørte til salen eller stua. Om Selbjørn en gang ble kalt noe med «katt», skulle ikke navnet nevnes.

## Referanser


## Eksterne lenker
*
Produkt (økonomi)

Et **produkt** er innen økonomi og markedsføring hva som helst som kan bli frembudt for salg gjennom markeder. I samfunnsøkonomi brukes ofte det beslektede begrepet gode som en samlebetegnelse for varer og tjenester. 

Produkter kan være henholdsvis fysiske produkt, eller immaterielle produkt (tjenester o.l.) 

## Se også
* Produksjon
* Biprodukt
* Vare
Gjensyn med Brideshead

:*For TV-serien, se [[Gjensyn med Brideshead (TV-serie)]]*
:*For filmen, se [[Gjensyn med Brideshead (film)]]*
***Gjensyn med Brideshead*** (*Brideshead Revisited*) er en britisk roman av Evelyn Waugh fra 1945.  Romanen handler om hvordan verdenskrigen forandret den engelske overklassen.  Handlingen kretser rundt kaptein Charles Ryder som under andre verdenskrig vender tilbake til det storslagne engelske slottet *Brideshead*, der han tilbrakte mye tid i sin ungdom, og om hans minner fra den tiden. Ryder er protagonisten i fortellingen.  Handlingen strekker seg tilbake til 20-tallet, og fram til 1945.  Tematikken er katolisisme, alkoholmisbruk, overklasse og homofili.  Det ble også laget en TV-serie i 1981, regissert av Charles Sturridge og Michael Lindsay-Hogg.

## TV-serien

TV-serien fikk mange priser og ble enormt populær over hele verden. Blant annet fikk Anthony Andrews en Golden Globe for sin skuespillerprestasjon som den dypt ulykkelige Lord Sebastian Flyte.  Laurence Olivier fikk en Emmy for sin rolle som den døende Lord Marchmain. Serien har blitt kåret til Englands beste TV-serie noensinne.  Serien gjorde det engelske slottet Castle Howard, der mye av serien ble spilt inn, verdensberømt og til et svært populært turistmål.  

## Forholdet mellom Charles Ryder og Sebastian Flyte
Kunstneren Charles Ryder og den alkoholiserte Sebastian Flyte blir venner da de starter på University of Oxford.  Forholdet mellom dem er nært, og det antydes at de kan ha et homofilt forhold.  Det blir fortsatt debattert omkring hvorvidt deres romantiske forhold var platonisk eller ei.

## Rolleliste
*Jeremy Irons – Charles Ryder 
*Anthony Andrews – Sebastian Flyte
*Diana Quick – Julia Flyte
*Phoebe Nicholls – Cordelia Flyte
*Simon Jones – Bridey, Lord Brideshead 
*Claire Bloom – Lady Marchmain
*John Gielgud – Edward Ryder 
*Laurence Olivier – Lord Marchmain 
*Stéphane Audran – Cara
*Charles Keating – Rex Mottram
*Nickolas Grace – Anthony Blanche
*John Grillo – Mr. Samgrass
*Jane Asher – Celia Ryder 

## Eksterne lenker
* IMDb – Brideshead Revisited
Liste over innsjøer i Nordland

**Liste over innsjøer i Nordland** er innsjøer og deler av innsjøer som ligger innenfor grensene til Nordland fylke. Dersom innsjøen ligger i flere kommuner er den kommunen som tilregnes størstedelen oppført først.

}

|}

## Kilder
*
Sundsli

**Sundslia** er en gård 3 mil sør-øst for Bleikvasslia, ca. 7 km fra vegenden og ca. 1 mil nord for svenskegrensen. Tilknyttet gården er også Granheim-eiendommen, det er også flere hyttefelt tilknyttet gården. Den ligger også nært et lokalt fiskeoppdrettsanlegg, og nært turistattraksjonen Storfurua.
Objektivitet

:*For Wikipedias egne prinsipper for å unngå partiskhet og fremme objektivitet se  *
 
**Objektivitet** eller **objektiv** kan bety: 

* Objektivisme (filosofi) ideer om hva som er objektiv realitet innen ontologi 
* Objektivitet (journalistikk), mål for journalisters arbeid
* Objektiv den optiske innretningen i et kamera eller mikroskop 
* Historisk objektivitet, sentalt spørsmål innen historievitenskap om i hvilken grad det er mulig å oppnå sann erkjennelse om fortida. Se ellers historie og kildekritikk  
* Objektivitet (statistikk) deskriptive metoder for å gjøre slutninger basert på tallmateriale. 
 

## Se også
*Objective-C, et programmeringspråk.
*Subjektivitet er det omvendte av objektivitet
1:1-kommunikasjon

**1 til 1-kommunikasjon** (1:1) er kommunikasjon fra en sender til én mottaker. 

Dette er menneskets eldste kommunikasjonsform – *en samtale mellom to mennesker*.

Målet for 1:1-kommunikasjon i kommersiell sammenheng er å øke effektiviten for kommunikasjonen ved å henvende seg direkte til mottakeren, i motsetning til massekommunikasjon. 1:1-kommunikasjon benyttes hovedsakelig innen feltmarkedsføring (field marketing) og telekommunikasjon (telemarketing).

## Referanser
Feltmarkedsføring

**Feltmarkedsføring** eller f**ield marketing** er promoteringsvirksomhet som baserer seg på å markedsføre produkter og tjenester fra person til person ute i feltet der forbrukeren befinner seg. 

Feltmarkedsføring skiller seg som markedsføringsform ved at mennesket er mediet. Virksomheten kalles også ofte for geriljamarkedsføring.
Keats

Ordet **Keats** har forskjellige betydninger:

#John Keats (1795–1821), en av de betydeligste engelske dikterne i romantikken.
#Keats (band), et tidligere britisk bandprosjekt.
#Keats (album), en utgivelse fra bandet med samme navn.
Venturi

**Venturi** er en fransk bilprodusent. Venturi spesialiserte seg tidligere på sportsbiler og var egentlig planlagt til å være det franske svaret på Ferrari. Bilene skulle kjempe mot Ferrari, Porsche og Bugatti Sportsbilproduksjonen var mellom 1984 til midt på 1990-tallet. Deres mest kjente bilmodeller er Venturi Atlantique-serien, en sportscoupe med omtrent 250 hestekrefter.

Bilprodusenten produserte også biler til profesjonelle løp, blant annet til 24-timersløpet på Le Mans. De lagde også understell til Formel 1-biler. Løpsbilen deres var basert på Atlantique-modellene, og ble navngitt *400 GTR*

I 2001 kjøpte Gildo Pallanca Pastor, en monegask og millionær, Venturi og endret produksjonen fra sportsbiler til elektriske biler.

## Referanser


## Eksterne lenker
*
Johanne Nilsdatter

**Johanne Nilsdatter** (død 1695) fra Kvæfjord i Sør-Troms fikk dødsdom for trolldomsutøvelse i 1695, og er den siste som det er dokumentert ble dømt og henrettet for hekseri i Norge.
Dette skjedde på Borkenes i Kvæfjord, etter at flere såkalte prominente personer fra området var omkommet på havet i uvær. Ifølge den lokale domstolen var denne tragedien Johanne Nilsdatters verk. 

## Referanser
Camp David-avtalen

**Camp David-avtalen** ble undertegnet 17. september 1978 og innebar en overenskomst om fred i Midtøsten. USAs president Jimmy Carter ledet de hemmelige forhandlingene som varte i tolv dager mellom Egypts president Anwar Sadat og Israels statsminister Menachem Begin. Avtalen fikk navn etter stedet de foregikk på, Camp David i USA, som er også er den amerikanske presidentens landsted.

Avtalen la også grunnlag for den årlige øvelsen Bright Star i Egypt.

## Referanser


## Litteratur
* Avner, Yehuda (2010): *The Prime Ministers: An Intimate Narrative of Israeli Leadership*, The Toby Press, ISBN 978-1-59264-278-6
* Armstrong, Karen (1996): *Jerusalem: One City, Three Faiths*, New York: Ballantine Books.

## [https://snl.no/Camp_David-avtalen Fredsavtalen]
Den 26. mars 1979 signerte Sadat og Begin en fredsavtale i Washington. Fredsavtalen førte til at de to landene gav hverandre offisiell anerkjennelse, med utveksling av ambassadører og åpning av grensen, og til en israelsk tilbaketrekning fra det okkuperte Sinai i løpet av en treårsperiode. Det ble også inngått avtaler om israelsk kjøp av olje fra Sinai.

Det ble forhandlet videre om et palestinsk selvstyre i over et år etter at fredsavtalen mellom Israel og Egypt hadde blitt signert, men disse forhandlingene ledet ikke fram til noe.

## Se også
* Camp David-forhandlingene 2000

## Eksterne lenker
* 
* 
* Text of the Accords, *Israeli government*
* Text of Accords and additional material, *Carter Library*
Dalane Blues Festival

**Dalane Blues Festival** arrangeres i Egersund i slutten av mai, eller begynnelsen av juni hvert år. Festivalen har en relativt "spisset" profil, har sitt rotfeste i rock og bluessjangeren, men tilbyr også konserter i beslektede musikksjangre. I løpet av festivalen kan du få med deg 30 konserter fordelt på fem ulike scener som varierer i både størrelse og form. Festivalen ble startet i mai 2003

## Eksterne lenker
* Festivalens hjemmeside
The Core

**The Core** (etablert 2001 i Trondheim) er et norsk jazzband.

Bandet består av Espen Aalberg trommer, låtskriver og initiativtager; Jørgen Mathisen saksofon; Erlend Slettevoll, piano og Steinar Raknes bass.
Deres musikkuttrykk er rotfestet i afroamerikansk musikk, med tilsnitt av funk og rock.  De ga ut *Vision* (Jazzaway, 2004) med musikk inspirert av Pharoah Sanders, Archie Shepp, Albert Ayler og John Coltrane.
Senere utkom *Blue sky* (Jazzaway, 2006) med musikk av Raknes og Aalberg, samt bidrag fra Nils-Olav Johansen gitar.  
 
The Core har spilt ved de fleste av landets jazzfestivaler, der de har hatt med en rekke gjestesolister, som James Carter, Jonas Kullhammar, Per Johansson og Håkon Kornstad.  De ble for øvrig kringkastet på EBU fra Tammerfors (2004).
På oppdrag fra Rikskonsertene og Utenriksdepartementet, turnerte kvartetten i India, Pakistan og Bangladesh høsten 2005. Dette prosjektet ble senere presentert for et Norsk publikum gjennom en kulturhusturné i regi av Rikskonsertene et år senere. Medvirkende på begge turnéene var de indiske musikerne Fateh Ali sitar og vokal, Prasanjit Mitra tabla og Kanchman Babbar fløyte (2006).

## Referanser


## Eksterne lenker
*
Nimodipin

**Nimodipin** (markedsført av Bayer som **Nimotop**) er en 1,4-hydropyridin kalsiumantagonist som opprinnelig ble utviklet for behandling av høyt blodtrykk (som den i dag sjelden brukes til), som har vist seg i studier å kunne forebygge cerebral vasospasme ved hjernehinneblødning, sistnevnte er i dag det mest brukte indikasjonsområde.

## Stereokjemi
Nimodipin inneholder en stereocenter og består av to enantiomerer. Dette er en racemate, dvs. en 1: 1-blanding av (* R *) - og (* S *) - skjemaet:

## Referanser
Mers-el-Kébir

**Mers-el-Kébir** (arabisk: المرسى الكبير, spansk: *Mazalquivir*) er en havneby i nordvestre Algerie og ligger ved Middelhavet nær Oran i Oranprovinsen. Folkemengden i kommunen var på 16&nbsp;970 innbyggere ved folketellingen i 2008, hvorav 15&nbsp;639 bodde i sentralbyen.

## Historie
Mers-el-Kébir var opprinnelig en romersk havn, men ble en del av Almohadenes rike på 1100-tallet. Den falt under herskerne i Tlemcen på 1400-tallet og ble et sentrum for pirater omkring 1492. Den ble okkupert vekselvis av ottomanske tyrkere, portugisere og spanjorer. Spanjolene inntok byen i 1505 under Kardinal Cisneros og holdt den til 1792.

Franskmennene okkuperte byen i 1830 og forsterket havnen i 1868 med fyret «*Saint André de Mers-el-Kébir*» (ødelagt under andre verdenskrig). Etter Frankrikes fall i 1940 ble deler av den franske flåte samlet i havnen. Den 3. juli 1940 angrep Styrke H fra Royal Navy som ledd av *[[Operation Catapult]]* den franske flåten ved Mers-el-Kébir for å forhindre at den falt i tyske hender.

Évianavtalen den 18. mars 1962 anerkjente Algeries selvstendighet, men tillot at Frankrike beholdt sin marinebase her i 15 år. Franskmennene trakk seg imidlertid ut etter fem år.

## Referanser
Brett Emerton

**Brett Emerton** (født 22. februar 1979) er en australsk tidligere fotballspiller som kommer fra Sydney. 

Emerton startet hjemme i Australia i moderklubben Sydney Olympic, hvor han raskt spilte seg inn på . Han var kaptein på laget som spilte i Sommer-OL 2000 i Sydney, og med dette gjorde han seg bemerket blant europeiske klubber. Han forlot hjemlandet til fordel for den nederlandske klubben Feyenoord og ble her i 3 år. I 2002 mislyktes Australia i å kvalifisere seg for Fotball-VM i Japan og Sør-Korea, men Emerton fikk en mager trøst da han ble kåret til årets beste oseanske spiller. I 2003 reiste han dermed videre til England og Blackburn Rovers. Han takket nei til flere storklubber av den enkle grunn at han i Rovers kunne spille på favorittposisjonen sin på vingen. 

I Fotball-VM 2006 i Tyskland, spilte han alle gruppespillkampene for Australia, men ble sendt av banen med rødt kort i sluttminuttene mot  og gikk derfor glipp av 8-delsfinalen mot , hvor Australia tapte etter et straffespark som er karakterisert som «noe tvilsomt». 

18. august 2006 skrev Emerton under en ny 4-årskontrakt med Rovers. I 2011 flyttet han tilbake til Australia og klubben Sydney FC.

## Referanser


## Eksterne lenker
*
Produkt (matematikk)

Et **produkt** i matematikken er resultatet av en multiplikasjon.
Produktet av en multiplikasjon kan skrives slik: 3 × 2 = 6.
Tallene 3 og 2 er *faktorer*, mens tallet 6 er *produktet* av tallene 3 og 2.

## Se også
*Multiplikasjon
*Kvotient
*Sum
*Differanse
Avledning

**Avledning** er i lingvistikken begrepet for en morfologisk prosess som danner nye leksem av allerede eksisterende leksem. Leksemene *fisker*, *fiske* og *fiskeri* (som i: *en fisker*, *industrielt fiske* og *fiskeri som næring*) er for eksempel avledninger av verbet *å fiske*. Se også bøying.
Slagentangen

**Slagentangen** er et nes i Oslofjorden som ligger i Østre Slagen i Tønsberg kommune i Vestfold mellom Åsgårdstrand og Tønsberg. På Slagentangen ligger turområdet Essoskogen. Her lå inntil sommeren 2021 Esso-raffineriet. På området er det nå drivstofflager.

## Topografi og natur

Slagentangen er en bred, noe høytliggende, delvis skogkledt landtange. Åsen på Slagentangen hever seg på det høyeste 50 m over havet. 

I området vest for Slagentangen er det rester av en moréne som tilhører Slagen-Tjølling-trinnet eller «det ytre ra». Denne endemorenen begynner ved Slagentangen, og kan med mange avbrudd følges til Tjølling kirke, som er reist på moréneryggen.

På Slagentangen, øst for gården Åsen, fantes i 1888 en myrstrekning på ca. 100 mål. Området ble seinere dyrket opp.

Utenfor Tønsberg er Oslofjorden smalest mellom Slagentangen og Larkollen i Østfold, hvor den er bare 7,5 km bred. Langs Slagentangen er vannet langgrunnet inntil 188 m fra land. Mellom Slagentangen og Åsgårdstrand bør større båter ikke komme kysten nærmere enn 376 meter.

Av et rikt dyre- og planteliv kan nevnes sel, som blant flere steder i Oslofjorden også ofte har holdt til på Slagentangen, og kubjelle, som vokser på dyp sand på Slagentangen.

## Historikk
På Slagentangen, Bastøy og Horten var det fra 1807 til 1808, og kanskje også seinere, en signalvakt som skulle ha stadig tilsyn av fastboende. Vakten skulle holde øye med sjøen og varsle hvis det kom fiendtlige skip.

I Essoskogen lå det tidligere en feriekoloni.

### Oljeterminal og -raffineri
:*Se hovedartikkel [[Essoraffineriet på Slagentangen]] *
Den 8. juni 1961 ble det igangsatt et nytt oljeraffineri drevet av Esso. Esso-raffineriet på Slagentangen behandler i dag 5,6 millioner tonn petroleum per år. Raffineriet foredler råolje til særlig fyringsolje og drivstoff for biler, båter og fly. Omkring 60 prosent av de ferdige produktene blir eksportert ut av landet. Oljen transporteres til Slagentangen med skip og føres i land ved en egen oljeterminal på et kaianlegg nord for selve raffineriområdet.

### Gasskraftverk og søppelforbrenningsanlegg
Skagerak Kraft AS, Fortum Power & Heat Oy og Østfold Energi AS har hatt planer om et gasskraftverk på Slagentangen. Kraftverket skulle bli på 400-10000 MW og ha anlegg for CO2-håndtering. Renseanlegget kunne også ha fanget opp dagens utslipp fra Esso Slagentangen på 300 000 tonn C02 årlig. En annen miljøeffekt kunne blitt spillvarme nok til hele Tønsberg kommune. Kraftverket skulle ifølge de opprinnelige planene ha stått klart i 2014, men høsten 2008 ba Skagerak Energi AS NVE om å legge behandling av saken på is.

Administrasjonen i Tønsberg kommune har hatt ønsker om å etablere et søppelforbrenningsanlegg i et område av Essoskogen. Styringsgruppen Slagentangen og Framtiden i våre hender har imidlertid protestert kraftig.

## Se også
* Essoraffineriet på Slagentangen 
* Essoskogen

## Referanser


## Eksterne lenker
* Fugler ved Slagentangen
* Søkeordet «Slagentangen» i lokalavisa Tønsbergs Blads nettarkiv
Krigskabinett

Et **krigskabinett** er et mindre kabinett som en regjering danner under en krig. Et krigskabinett består gjerne av statsministeren og andre ledende regjeringsmedlemmer som forsvarsministeren og utenriksministeren, men kan også ha med representanter fra landets øverste militære ledelse.

Ordet krigskabinett blir spesielt assosiert med Storbritannia og sist landet hadde et krigskabinett var under andre verdenskrig, hvor det ble ledet av statsminister Winston Churchill.

## Referanser
Setningen om uendelig mange aper

**Setningen om uendelig mange aper** (engelsk: *infinite monkey theorem*) er et sannsynlighetsteoretisk teorem som sier at en «ape» som trykker helt tilfeldig og uavhengig på tastene på en skrivemaskin i uendelig lang tid, vil **nesten sikkert** (det vil si: med sannsynlighet 1) frembringe enhver gitt, endelig tekst – for eksempel en vilkårlig setning, eller et helt skuespill av William Shakespeare.

Teoremet brukes ofte som et pedagogisk eksempel på forskjellen mellom et grenseutsagn (uendelig tid og uendelig mange forsøk) og praktiske, fysiske begrensninger (endelig tid og endelige ressurser). At sannsynligheten er 1 i grensen, betyr ikke at det er «praktisk sannsynlig» innenfor noen realistisk tidsramme.

## Forklaring
I denne sammenhengen er «nesten sikkert» et teknisk uttrykk: hendelsen har sannsynlighet 1, selv om den i et hvilket som helst endelig tidsrom kan være ekstremt usannsynlig. «Apen» er heller ikke ment bokstavelig, men som en metafor for en abstrakt prosess som genererer en uendelig tegnfølge ved uavhengige, tilfeldige valg.

## Bevisidé (skisse)
Anta en skrivemaskin med et endelig antall taster, og la hvert tasteslag være uavhengig og like sannsynlig. Da har enhver bestemt tekststreng av lengde k en positiv sannsynlighet p for å forekomme i en forhåndsvalgt blokk på k tegn.

Sannsynligheten for at strengen **ikke** forekommer i én slik blokk er 1-p. For n uavhengige blokker er sannsynligheten for ingen treff
:(1-p)^n
som går mot 0 når n \to \infty. Dermed går sannsynligheten for minst ett treff mot 1.

## «Nesten sikkert» og praktisk sannsynlighet
For lange tekster blir p så liten at «forventet ventetid» blir astronomisk. Teoremet er derfor ikke en påstand om hva som er realistisk mulig, men om hva som følger logisk av uendelig mange uavhengige, tilfeldige forsøk.

## Historie
Metaforen ble brukt tidlig på 1900-tallet av den franske matematikeren Émile Borel i sannsynlighets- og fysikksammenheng.
Fysikeren Arthur Eddington bidro senere til å popularisere bildet i en kjent framstilling fra 1928.
Jorge Luis Borges drøfter idéhistorien i essayet «The Total Library» (1939).

## Faktiske aper
Forsøket er et tankeeksperiment. Reelle aper oppfører seg ikke som uavhengige, jevnt tilfeldige generatorer, og «ape ved tastatur»-prosjekter har mest illustrert nettopp dette.

## Se også
* Sannsynlighet
* Borel–Cantelli-lemmaet
* Uendelighet
* Babels bibliotek

## Referanser
Refleks

:*Se også [[refleks (andre betydninger)]]*
**Refleks** er en uvilkårlig reaksjon eller et ensartet atferdsmønster i kroppen som ikke er styrt av viljen. En refleks blir utløst av aktivering (stimulering) av sanseapparatet, som for eksempel smerte eller slag mot kroppen. Reflekser blir formidlet av nervesystemet. Studier av reflekser kan gi svar på hvordan dette systemet fungerer. Testing av reflekser kan brukes for å oppdage sykdom eller skader i nervesystemet hos mennesker eller dyr.

## Eksempler
Ved smerte eller sterk varme mot hender eller føtter trekkes bøyemusklene sammen slik at det ikke skal oppstå skade av varig påvirkning på hender og føtter. Stimulering av benhinne eller hud forskjellige steder gir flere typer reflekser.

Refleks betegnes også som undersøkelse av refleksbuen, som er en test av samspillet mellom hjernen, ryggmargen og musklene som fungerer som et slags servosystem. Når en muskel blir litt forlenget et øyeblikk vil ryggmargscellene gi beskjed om at muskelen skal forkortes, og det kommer en sammentrekning. De vanlige muskler/steder man tester slik refleks er biceps og triceps i overarmen, patellar (kneskålsenen) og akillessenen i benet. 

Brachioradialisrefleksen er mot benhinna ovenfor tommelen (ved klokkereima) som gir en bøying i albuen.

Abdominalrefleksen er å stryke en litt hard liten gjenstand på mavehuden fra siden, litt ovenfra, inn mot navlen. Mavemusklene vil trekke navlen i motsatt retning av bevegelsen.

Plantarrefleksen er å stryke en liten, hard gjenstand under foten framover mot tærne. Normalt vil tærne bøye seg.

## Se også
* Rød refleks

## Eksterne lenker
* Oppslagsordet «refleks (fysiologi)» i ''Store norske leksikon''
* Oppslagsodet «refleks» i ''Store medisinske leksikon''
* Artikkel i Dagbladet 16.11.2012
Lionel Batiste

**Lionel «Uncle» Batiste** (født 1. februar 1931, død 8. juli 2012) var en amerikansk jazzmusiker (vokalist og stortromme) og danser, kjent fra en rekke samarbeid med norske jazzmusikere.

Batiste virket som tamburmajor (*grand marshall*) i New Orleans og ledet egne besetninger, som det prisvinnende Tremé Brass Band og etablerte Dirty Dozen Brass Band (1972–). Selv ga han ut *[[Lars Edegran]] presents Uncle Lionel* (GHB Records, 2005).

Han hadde siden 1976 hyppige samarbeid med Ytre Suløens Jassensemble, som han (med Tricia Boutté) ga ut *Way down yonder in New Orleans* (Herman Records, 2001) med.  Batiste tok også del i en landsomfattende 30-årsturne (2006). Som leder for jazzparaden i Moldejazz danset han med festivalåpnere som Ellen Horn (2000), Kjell Magne Bondevik (2003), Valgerd Svarstad Haugland (2002–2004), Vigdis Moe Skarstein (2005), Åse Kleveland (2006), Ketil Bjørnstad (2007) og Martin Revheim (2008).

Batiste ble også mye omtalt etter Orkanen Katrina som i 2005 tok alt han eide.

## Referanser


## Eksterne lenker
* 
* 
* 
* Lengre omtale av Jack Interview ved bestofneworleans.com
* bilder av utesteder der hans Tremé Brass Band spiller til dans.
Aurora (Colorado)

**Aurora** er en by i den amerikanske delstaten Colorado med et flateinnhold på 369,7&nbsp;km² og en befolkning som teller ca. 290&nbsp;000 innbyggere (2003). Buckley Air Force Base ligger i byen og er en viktig arbeidsplass.

Byen ligger i den sentrale delen av delstaten ca. 15&nbsp;km øst for hovedstaden Denver.

## Større hendelser
Fredag​​ 20. juli 2012, like etter midnatt, åpnet en bevæpnet mann ild under midnattpremieren av *[[The Dark Knight Rises]]* i en Century-kino i Aurora og drepte tolv mennesker og skadet 58 andre. Den mistenkte James Eagan Holmes opptrådte alene og var kledd i verneutstyr, gikk inn teateret og satte ut taktiske granater, deretter åpnet ild med flere skytevåpen på kinogjengerne. Angrepet var en av de største massehenrettelser i form av antall drepte i USAs historie.

## Kjente personer
*John Kerry, politiker
*Tim Allen, skuespiller

## Referanser


## Eksterne lenker
*
Richard Dunne

**Richard Dunne** (født 1979) er en irsk tidligere fotballspiller som avsluttet karrieren i den engelske klubben Queens Park Rangers i 2015. Han var forsvarsspiller og spilte 80 landskamper for det .

## Referanser


## Eksterne lenker
*
Dyreplankton

**Dyreplankton**, eller **zooplankton**, er de heterotrofe artene av plankton. De atskiller seg som polyfyletisk gruppe fra den autotrofe gruppen av planteplankton. De fleste dyreplankton er protister, men det er også mange dyr som lever planktonisk hele (holoplankton) eller deler av livet (meroplankton). Bortsett fra noen unntak (f.eks. maneter og krill) er de som regel for små til å kunne sees med det blotte øye. De fleste dyreplankton er filterspisere, noen er også detrivore.

Felles for alle typer plankton er at de følger vannmassenes bevegelser og ikke har betydelig horisontal egenbevegelse. Noen grupper plankton har imidlertid evnen til å stige eller synke i vannet. Dyreplankton utgjør tre hovedgrupper.
* **Mikrozooplankton** (0,01 mm) er i norske farvann dominert av larvene til virvelløse bentiske dyr. 
* **Mesozooplankton** (0,1–1 mm) omfatter i norske farvann planteetende hoppekreps (for eksempel *Acartia, Oithona*), samt de svært viktige beiteartene raudåte, feitåte og ishavsåte. I Nord-Atlanteren lever også åte-arten *[[Calanus helgolandicus]]* som lett forveksles med raudåte.
* **Makrozooplankton** (> 1 cm) domineres av maneter og ulike arter av krill, for eksempel planteetende *Thysanoessa inermis* og øvrige arter, samt dyreetende amfipoder som *Themisto libellula*, videre grupper som *Medusae*, planteetende svarte vingesnegler som *Limacina helicina*, eller dyreetende hvite vingesnegler som *Clione limacina* («liten havengel»), kamsnegler som *Beroe cucumis*, dens fjerne slektning *Martensia ovum*, samt ikke minst fiskelarver. Større makrozooplankton er en viktig matkilde for fisk og sjøfugl.

## Referanser




## Eksterne lenker
*
Ulsberg

**Ulsberg** er en grend i Rennebu kommune i Trøndelag. Rv3 og E6 møtes her. Dovrebanen kjører forbi Ulsberg.
Melkeseparator

En **melkeseparator** en innretning som separerer fløten fra melken ved hjelp av sentrifugering. Separatoren ble oppfunnet av svenske Gustaf de Laval i 1879, og fikk stor betydning for melkeproduksjon og meierier på slutten av 1800-tallet. Innretningen var overkommerlig både i pris og størrelse, og kunne derfor raskt tas i allmenn bruk.

Maskinen var gjerne utført i solid støpjern og skrudd fast i en benk. Melken ble slått i en stor bolle på toppen. Under denne var et hus med mange metallameller formet som skåler i hverandre. Med håndsveiv ble disse lamellene, og derved melka imellom, bragt til å rotere – meget fort. Derav den karakteristiske duren fra separatoren. Under denne rotasjonen vil den tyngre melka trekke utover mens den lettere fløten trekker inn mot sentrum. Ved forsiktig tapping og jevn sveiving fikk en derved skilt fløte fra melk. Sveivefarten og tappefarten bestemte fløtekonsentrasjonen. *Separatoren* er i dag vanligvis ikke i bruk, men den finnes nok på enkelte setre uten strøm.

Sentrifugeringsprinsippet brukes fortsatt til separering. Ett eksempel er i kjemiske og medisinske laboratorier der en spenner fast et reagensrør og spinner dette hurtig rundt. Derved havner de tunge bestanddelen i bunnen og «fløten» på toppen av røret.

## Se også
* Melkemaskin

## Referanser


## Litteratur
* Støren, Kr. (1919): «Melkebruket» (I:*Landbruksboken bd. 2 del II*. Kristiania. Spalte 817-1006.)

## Eksterne lenker
* 
* Se separatorer i DigitaltMuseum
Feigefossen

**Feigefossen** eller **Feigumfossen** er en 229 meter høy foss i Luster kommune i Sogn og Fjordane. Den ligger i Feigedalselvi, like ovenfor grenda Feigum på østsida av Lustrafjorden. Den har Norges fjerde høyeste loddrette fall med totalt fall på 293 meter og tilnærmet loddrett fall på 200 meter, og en horisontal lengde på 300 meter. Andre kilder oppgir 218 meter loddrett fall. Ifølge liste laget av Finn Alnæs er dette den 46. høyeste i verden regnet etter samlet fall.

Henrik Wergeland besøkte Luster i 1832 og laget en fargelagt tegning med han noterte sitt anslag på fossens høyde: «500 Fod lodret».

Vassdraget ble vurdert utnyttet til vannkraft på 1980-tallet. Feigedalselvi er et relativt lite vassdrag på vestsiden av Jotunheimen med utløp til Lustrafjorden. Vassdraget har nedbørsfelt opp til 1600 m.o.h.. Elven faller i tre etapper: Drivåndefossen, Hanafossen og Feigefossen som nederste. De imponerende fossene var grunnlaget for vern. William Cecil Slingsby beskrev fossene i Feigeelvi fra sine besøke i Norge.

## Se også
*Liste over norske fosser

## Referanser


## Eksterne lenker
* Bilde og kort omtale
* Feigefossen på World Waterfall Database
29. serierunde i Premier League 2006/07

**29. serierunde i Premier League 2006/07** startet lørdag 3. mars klokka 13:45 på Anfield og kampen mellom Liverpool FC og Manchester United. Runden ble avsluttet søndag 4. mars med Londonoppgjøret mellom West Ham United og Tottenham Hotspur klokka 17:00. 

 

## Eksterne lenker
* Premier League 2006/07: Terminliste og resultater på altomfotball.no
* Premier League 2006/07: Terminliste og resultater på nifs.no
Paul Cook

**Paul Cook** (født 20. juli 1956) er en engelsk trommeslager og medlem i punkgruppen Sex Pistols.

## Oppvekst
Cook vokste opp i Hammersmith, London. Han gikk på Christopher Wren school i White City Estate, Shepherd's Bush, der han møtte Steve Jones. I 1972-1973 startet Cook og Jones, sammen med klassekameraten Wally Nightingale, gruppen The Strand. Cook var det første medlemmet i gruppa som kjøpte sitt eget instrument (et trommesett), i stedet for å stjele det. I løpet av de tre første årene utviklet The Strand seg til Sex Pistols etter at de møtte Dougie Anderson.

## Privatliv
Cook bor i Shepherd's Bush med sin kone Jeni og deres datter Hollie. Han jobber som musiker for Edwyn Collins og spiller fotball for Hollywood United.

## Referanser


## Eksterne lenker
* 
* 
*
Matthew Stevens

**Matthew Stevens** (født 11. september 1977 i Carmarthen) er en walisisk profesjonell snookerspiller.

Stevens ble profesjonell i 1994 og har fjerdeplass på verdensrankingen i sesongen 2005/2006 som beste i karrieren. Foran sesongen 2007/2008 var han for første gang på åtte år utenfor topp seksten i verden. Han fikk sin første, og hittil eneste, seier i en rankingturnering i 2003 da han vant UK Championship. I tillegg har han vunnet fire andre turneringer, blant annet Northern Ireland Trophy, før denne var en rankingturnering, og Pot Black i 2005.

Han har spilt to finaler i VM, men tapte for Mark Williams i 2000 med 16&ndash;18 og Shaun Murphy i 2005 med de samme sifrene.

Stevens var bårebærer i den gode vennen Paul Hunter sin begravelse.
## Referanser


## Eksterne lenker
* 
*
Liezel Huber

**Liezel Huber** (født 21. august 1976 i Durban i Sør-Afrika) er en profesjonell, sørafrikansk tennisspiller. Hun er naturalisert amerikansk statsborger og har derfor også amerikansk pass.

Huber har vunnet doubletitler i alle Grand Slam-turneringene.

## Grand Slam-titler
*  **[[Wimbledon (tennis)|Wimbledon]]:**
** Double damer 2005 (sammen med Cara Black)
** Double damer 2007 (sammen med Cara Black)
*  **[[Australian Open]]:**
** Double damer 2007 (sammen med Cara Black)
*  **[[French Open]]:**
** Mixeddouble 2009 (sammen med Bob Bryan)
*  **[[US Open (tennis)|US Open]]:**
** Mixeddouble 2010 (sammen med Bob Bryan)
** Double damer 2011 (sammen med Lisa Raymond)

## Referanser


## Eksterne lenker
* 
*
Cara Black

**Cara Black** (født 17. februar 1979 i Harare i Zimbabwe) er en profesjonell tennisspiller.

Black har vunnet fire Grand Slam-titler i double og tre i mixed-double.

## Grand Slam titler
*  **[[French Open]]:**
** Mixed double 2002 (sammen med sin bror Wayne Black)

*  **[[Wimbledon (tennis)|Wimbledon]]:**
** Double damer 2004 (sammen med Rennae Stubbs)
** Mixed double 2004 (sammen med sin bror Wayne Black)
** Double damer 2005 (sammen med Liezel Huber)
** Double damer 2007 (sammen med Liezel Huber)
** Mixeddouble 2010 (sammen med Leander Paes)

*  **[[Australian Open]]:**
** Double damer 2007 (sammen med Liezel Huber)

*  **[[US Open (tennis)|US Open]]:**
** Double damer 2008 (sammen med Liezel Huber)
** Mixed double 2008 (sammen med Leander Paes)

## Referanser


## Eksterne lenker
*
Roger Haines

**Roger Haines** var en amerikansk hundekjører.

Under OL 1932 i Lake Placid kom han inn til 5.-plass, bak 3 kanadiere og landsmannen Leonhard Seppala. Grunnet mildvær under disse olympiske lekene var føret svært tungt, så Haines kollapset av utmattelse like etter målgang. 

Han største meritt er gull i " the Laconia derby" 1934, den konkurransen som fra 1936 ble VM i hundekjøring (Laconia World Championship). 

## Referanser
 

## Eksterne lenker
* Artikkel med bilde fra OL 1932
*